สรุปภาวะตลาดต่างประเทศ ประจำวันที่ 3 ม.ค. 2563
สรุปภาวะตลาดต่างประเทศ ประจำวันที่ 3 ม.ค. 2563
สรุปภาวะตลาดต่างประเทศ ประจำวันที่ 3 ม.ค. 2563
6 ม.ค. 2563

ดัชนีดาวโจนส์ตลาดหุ้นนิวยอร์กปิดร่วงลงเมื่อวันศุกร์ (3 ม.ค.) โดยนักลงทุนเทขายหุ้นออกมา เนื่องจากมีความวิตกเกี่ยวกับความตึงเครียดในตะวันออกกลาง หลังจากที่สหรัฐได้สังหารผู้นำทหารระดับสูงของอิหร่านจากการเปิดฉากโจมตีทางอากาศที่สนามบินนานาชาติกรุงแบกแดดของอิรักในช่วงเช้าวันศุกร์
ดัชนีเฉลี่ยอุตสาหกรรมดาวโจนส์ปิดที่ 28,634.88 จุด ร่วงลง 233.92 จุด หรือ -0.81%, ดัชนี S&amp;P500 ปิดที่ 3,234.85 จุด ลดลง 23.00 จุด หรือ -0.71% และดัชนี Nasdaq ปิดที่ 9,020.77 จุด ลดลง 71.42 จุด หรือ -0.79%
 
ตลาดหุ้นยุโรปปิดปรับตัวลงเมื่อวันศุกร์ (3 ม.ค.) เนื่องจากนักลงทุนขายหุ้นออกมา ท่ามกลางความวิตกเกี่ยวกับสถานการณ์ตึงเครียดในตะวันออกกลาง หลังสหรัฐสังหารผู้บัญชาการทหารระดับสูงของอิหร่าน
ดัชนี Stoxx Europe 600 ลดลง 0.33% ปิดที่ 418.33 จุด
ดัชนี DAX ตลาดหุ้นเยอรมันปิดที่ 13,219.14 จุด ลดลง 166.79 จุด หรือ -1.25% ขณะที่ดัชนี CAC-40 ตลาดหุ้นฝรั่งเศสปิดที่ 6,044.16 จุด เพิ่มขึ้น 2.67 จุด หรือ +0.04% และดัชนี FTSE 100 ตลาดหุ้นลอนดอนปิดที่ 7,622.40 จุด เพิ่มขึ้น 18.10 จุด หรือ +0.24%
 
ตลาดหุ้นลอนดอนปิดบวกเมื่อวันศุกร์ (3 ม.ค.) โดยได้แรงหนุนจากหุ้นกลุ่มน้ำมันที่ปรับตัวขึ้นท่ามกลางความวิตกว่าสถานการณ์ตึงเครียดในตะวันออกกลางจะกระทบการผลิตน้ำมันและปริมาณน้ำมันในตลาดโลก นอกจากนี้ ตลาดยังได้แรงหนุนจากการปรับตัวขึ้นของหุ้นกลุ่มบริษัทผลิตบุหรี่ด้วย
ดัชนี FTSE 100 ตลาดหุ้นลอนดอนปิดที่ 7,622.40 จุด เพิ่มขึ้น 18.10 จุด หรือ +0.24%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเมื่อวันศุกร์ (3 ม.ค.) โดยได้แรงหนุนจากความกังวลที่ว่าสถานการณ์ตึงเครียดในตะวันออกกลางหลังสหรัฐสังหารนายพลอิหร่าน อาจส่งผลกระทบกับการผลิตน้ำมันในตะวันออกกลาง และส่งผลกระทบกับปริมาณน้ำมันในตลาดโลก
สัญญาน้ำมันดิบ WTI ส่งมอบเดือนก.พ. พุ่งขึ้น 1.87 ดอลลาร์ หรือ 3.1% ปิดที่ 63.05 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค. พุ่งขึ้น 2.35 ดอลลาร์ หรือ 3.6% ปิดที่ 68.60 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นมากกว่า 1% เมื่อวันศุกร์ (3 ม.ค.) ท่ามกลางความตึงเครียดที่เพิ่มขึ้นในตะวันออกกลาง หลังสหรัฐสังหารผู้บัญชาการทหารของอิหร่าน
สัญญาทองคำตลาด COMEX (Commodity Exchange) ส่งมอบเดือนก.พ. พุ่งขึ้น 24.30 ดอลลาร์ หรือ 1.59% ปิดที่ 1,552.40  ดอลลาร์/ออนซ์ ซึ่งเป็นระดับปิดสูงสุดในรอบ 4 เดือนนับตั้งแต่วันที่ 4 ก.ย. 2562 และในรอบสัปดาห์นี้ สัญญาทองคำปรับตัวขึ้น 2.3%
สัญญาโลหะเงินส่งมอบเดือนมี.ค. เพิ่มขึ้น 10.5 เซนต์ หรือ 0.58% ปิดที่ 18.151 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 5.30 ดอลลาร์ หรือ 0.54% ปิดที่ 990.30 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 27.70 ดอลลาร์ หรือ 1.4% ปิดที่ 1,955.70 ดอลลาร์/ออนซ์
ดอลลาร์สหรัฐอ่อนค่าลงเล็กน้อยในการซื้อขายที่ตลาดปริวรรตเงินตรานิวยอร์กเมื่อวันศุกร์ (3 ม.ค.) เนื่องจากนักลงทุนได้เข้าซื้อสกุลเงินปลอดภัย อาทิ เยน ท่ามกลางความวิตกเกี่ยวกับสถานการณ์ตึงเครียดที่เพิ่มขึ้นในตะวันออกกลาง
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ปรับตัวลง 0.01% สู่ระดับ 96.8395
ดอลลาร์สหรัฐอ่อนค่าเมื่อเทียบกับเงินเยน ที่ระดับ 108.01 เยน จากระดับ 108.55 เยน และอ่อนค่าเมื่อเทียบกับฟรังก์สวิส ที่ระดับ 0.9718 ฟรังก์ จากระดับ 0.9722 ฟรังก์ แต่แข็งค่าเมื่อเทียบกับดอลลาร์แคนาดา ที่ระดับ 1.2991 ดอลลาร์แคนาดา จากระดับ 1.2989 ดอลลาร์แคนาดา
ยูโรอ่อนค่าลงแตะที่ระดับ 1.1167 ดอลลาร์ จากระดับ 1.1168 ดอลลาร์, เงินปอนด์อ่อนค่าสู่ระดับ 1.3078 ดอลลาร์ จากระดับ 1.3135 ดอลลาร์ และดอลลาร์ออสเตรเลียอ่อนค่าลงแตะที่ระดับ 0.6958 ดอลลาร์สหรัฐ จากระดับ 0.6983 ดอลลาร์